ആര്.സി.സിക്കെതിരെ സമൂഹമാധ്യമങ്ങളിലൂടെയുള്ള പ്രചാരണം വ്യാജം തിരുവനന്തപുരം: ആര്.സി.സിയിലെ സുരക്ഷാ ഉദ്യോഗസ്ഥന് രോഗിയുടെ സഹായിയെ മര്ദിച്ചുവെന്ന രീതിയില് സമൂഹമാധ്യമങ്ങളില് പ്രചരിക്കുന്ന വിഡിയോ ഗൂഢലക്ഷ്യത്തോടെ സൃഷ്ടിച്ചതാണെന്ന് ആര്.സി.സി അധിതൃതര് അറിയിച്ചു. കോവിഡ് പ്രതിരോധത്തിെന്റ ഭാഗമായി ആര്.സി.സിയില് ചില സ്ഥലങ്ങളില് പ്രവേശനം നിയന്ത്രിച്ചിട്ടുണ്ട്. അങ്ങനെയുള്ള സ്ഥലത്തേക്ക് ബലമായി ഒരാള് പ്രവേശിക്കുകയും അതിനെ വിലക്കാന് ശ്രമിച്ച സെക്യൂരിറ്റി ഉദ്യോഗസ്ഥനോട് അപമര്യാദയായി പെരുമാറുകയും ചെയ്തു. ഈ വ്യക്തി സെക്യൂരിറ്റി ഗാര്ഡിനെ മര്ദിക്കുകയും അയാളുടെ യൂനിഫോം വലിച്ചുകീറുകയുമാണ് ചെയ്തത്. ഈ സംഭവങ്ങള്ക്കുശേഷമുള്ള കാര്യങ്ങള് മാത്രമാണ് ഇയാള് വിഡിയോയിലൂടെ പ്രചരിപ്പിച്ചത്. സെക്യൂരിറ്റി ജീവനക്കാരന് മെഡിക്കല് കോളജില് ചികിത്സ തേടി. കീമോതെറപ്പിക്ക് വന്ന രോഗിയുടെ അകന്ന ബന്ധുവാണ് ഈ വ്യക്തി.